Suomen urheilu 1995

Suomen urheilu 1995 käsittelee vuoden 1995 merkittäviä uutisia ja tapahtumia suomalaisessa urheilussa. == Vuoden urheilija == Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat: Sija Urheilija Urheilumuoto 1\. Jari Litmanen Jalkapallo 2\. Valentin Kononen Kävely 3\. Jani Sievinen Uinti 4\. Jääkiekkomaajoukkue Jääkiekko 5\. Mika Halvari Yleisurheilu 6\. Susanna Rahkamo ja Petri Kokko Taitoluistelu 7\. Saku Koivu Jääkiekko 8\. Mäkihypyn MM-kisajoukkue Mäkihyppy 9\. Jarmo Virtanen Voimanosto 10\. Mika Laitinen Mäkihyppy Lähde: Vuoden naisurheilijaksi valittiin karateka Sari Laine ja vuoden valmentajaksi jääkiekkomaajoukkueen ruotsalainen valmentaja Curt Lindström. == Ammunta == * Haulikkolajien maailmanmestaruuskilpailuissa 16.–20.6. Nikosiassa, Kyproksella Satu Mäkelä saavutti pronssia trapissa.Siukonen 1996, s. 11, 198 * Haulikko- ja riistamaalilajien Euroopan-mestaruuskilpailut järjestettiin 25.–30.7. Hälvälän ampumaradalla Hollolassa. Krister Holmberg voitti kultaa villikarjuammunnan 40 laukauksen kilpailussa, Maarit Lepomäki skeetissä maailmanennätyksellä 119 ja Riitta-Mari Murtoniemi kaksoistrapissa.Siukonen 1996, s. 12, 136–137, 198 == Ampumahiihto == * Maailmanmestaruuskilpailuissa 14.–19.2. Anterselvassa, Italiassa Suomen naisten viestijoukkue sijoittui yhdeksänneksi ja miesten viestijoukkue kymmenenneksi. Mari Lampinen sijoittui naisten 7,5 kilometrillä 15:nneksi ja Harri Eloranta miesten 10 kilometrillä 16:nneksi.Siukonen 1996, s. 196–197 == Autourheilu == * Rallin maailmanmestaruussarjassa Mitsubishilla ajanut Tommi Mäkinen sijoittui viidenneksi. Kansainvälinen liitto FIA ilmoitti 3.11. mitätöivänsä Toyota-tallin suoritukset koko kaudelta sääntöjenvastaisen turboahtimen vuoksi, mikä vei tallissa ajaneen Juha Kankkusen mahdollisuudet taistella maailmanmestaruudesta.Siukonen 1996, s. 171, 226 * Tommi Mäkinen voitti Jyväskylän Suurajot, jotka eivät tällä kertaa kuuluneet MM-sarjaan. Hassin erikoiskokeella Jämsässä nolla-autoa ajanut Bruno Thiry osui tiellä kävelleeseen katsojaan, mikä aiheutti katsojan kuoleman. Ralliin osallistui myös jääkiekkoilijana menestynyt Teemu Selänne.Siukonen 1996, s. 151–152, 227 * Hannu Mikkola voitti 22.4.–22.5. ajetun, 16 000 kilometrin mittaisen Lontoo–Meksiko-rallin 25-vuotisjuhlakilpailun. Hän oli voittanut myös alkuperäisen kilpailun vuonna 1970.Siukonen 1996, s. 118, 227 * Formula 1:n maailmanmestaruussarjassa McLarenilla ajanut Mika Häkkinen sijoittui seitsemänneksi ja Tyrrellillä ajanut Mika Salo 14:nneksi. Häkkinen sijoittui toiseksi 10.9. Italian Grand Prix'ssä ja 29.10. Japanin Grand Prix'ssä mutta ajoi kauden päättäneen Australian Grand Prix'n aika-ajoissa 10.11. ulos radalta ja loukkaantui hengenvaarallisesti.Siukonen 1996, s. 156, 170, 173, 225–226 == Jalkapallo == * Miesten maajoukkue voitti maalis-kesäkuussa EM- karsintaotteluissaan San Marinon, Färsaaret ja Kreikan mutta hävisi elo- marraskuussa kahdesti Venäjälle ja kerran Skotlannille ja sijoittui lohkossaan neljänneksi. Kreikka-ottelussa 11.6. Helsingin olympiastadionilla Ari Hjelm teki uransa 20. maaottelumaalin, millä hän oli Suomen maajoukkueen maalintekijätilaston ykkönen. Tanskaa vastaan 31.5. pelatussa ottelussa Hjelm sai ensimmäisenä suomalaispelaajana täyteen 90 maaottelua.Siukonen 1996, s. 100, 107, 119, 123, 145, 155, 174, 205 * Jari Litmanen oli amsterdamilaisseuransa Ajaxin mukana voittamassa Mestarien liigaa ensimmäisenä suomalaispelaajana. Hän teki cupissa kauden aikana kuusi maalia. Wienissä 24.5. pelatussa loppuottelussa Ajax voitti italialaisen Milanin 1–0. Mestarien liigan kaudella 1995–1996 Litmanen teki muun muassa hattutempun 27.9. vierasottelussa unkarilaista Ferencvárosia vastaan. Litmanen pelasi myös Tokiossa 28.11. Intercontinental Cupin loppuottelussa, jossa Ajax voitti brasilialaisen Grêmion rangaistuspotkukilpailun jälkeen.Siukonen 1996, s. 118, 162, 182 * Miesten Suomen-mestaruuden voitti valkeakoskelainen FC Haka, hopeaa sai anjalankoskelainen Myllykosken Pallo -47 ja pronssille sijoittui Helsingin Jalkapalloklubi.Siukonen 1996, s. 205–206 * Naisten Suomen-mestaruuden voitti Helsingin Jalkapalloklubi, hopeaa sai toinen helsinkiläisjoukkue FC Kontu ja pronssille sijoittui myöskin helsinkiläinen Malmin Palloseura.Siukonen 1996, s. 206–207 == Jousiammunta == * Tauluammunnan maailmanmestaruuskilpailuissa 1.–6.8. Jakartassa, Indonesiassa Jari Lipponen sijoittui olympiajousella neljänneksi. Joukkuekilpailussa Suomen miehet sijoittuivat kahdeksanneksi.Siukonen 1996, s. 139, 207 == Jääkiekko == * Miesten maailmanmestaruuskilpailuissa 23.4.–7.5. Tukholmassa ja Gävlessä, Ruotsissa Suomi voitti historiansa ensimmäisen maailmanmestaruuden. Alkulohkossaan Suomi sijoittui toiseksi ja voitti sitten puolivälierissä Juhani Tammisen valmentaman Ranskan 5–0, välierissä Tšekin 3–0 sekä loppuottelussa Ruotsin 4–1 Ville Peltosen tehtyä kolme maalia. Suomalaispelaajista tähdistökentälliseen valittiin puolustaja Timo Jutila sekä hyökkääjät Jere Lehtinen, Saku Koivu ja Ville Peltonen. Joukkueen päävalmentajana toimi ruotsalainen Curt Lindström. Maailmanmestaruutta juhlittiin 8.5. Helsingissä Kauppatorilla huipentuneessa kansanjuhlassa.Siukonen 1996, s. 106, 108–109, 111, 114, 210 * Naisten Euroopan-mestaruuskilpailuissa 20.–25.3. Riiassa, Latviassa Suomi voitti kultaa. Viidessä ottelussaan joukkue teki 61 maalia ja päästi vain kaksi avausottelussaan Saksaa vastaan.Siukonen 1996, s. 98, 213 * Miesten Suomen- mestaruuden voitti Turun Palloseura, hopeaa sai helsinkiläinen Jokerit ja pronssille sijoittui Porin Ässät.Siukonen 1996, s. 212 * Naisten Suomen- mestaruuden voitti keravalainen Shakers, hopeaa sai Tampereen Ilves ja pronssille sijoittui kuopiolainen Kalevan Pallo.Siukonen 1996, s. 213 == Jääpallo == * Maailmanmestaruuskilpailuissa 29.1.–5.2. Minneapolisissa, Yhdysvalloissa Suomi saavutti pronssia hävittyään välierissä Ruotsille 4–8 ja voitettuaan pronssiottelussa Kazakstanin 3–2.Siukonen 1996, s. 84, 213–214 * Miesten Suomen-mestaruuden voitti ennätyksellisesti 15. kerran Warkauden Pallo -35, joka voitti loppuottelussa Oulun Luistinseuran 9–2. Pronssille sijoittui helsinkiläinen Botnia-69.Siukonen 1996, s. 93, 214 == Karate == * Euroopan- mestaruuskilpailut käytiin 5.–7.5. Helsingin jäähallissa. Sari Laine voitti kultaa avoimessa luokassa ja Taru Tuulijärvi yli 60-kiloisissa. Suomen kolmannen kultamitalin voitti naisten joukkue, johon Laineen ja Tuulijärven lisäksi kuului Marianne Tarva. Pronssille sijoittuivat Laine alle 53-kiloisten sarjassa, Harri Pakarinen alle 70-kiloisissa, Kim Waenerberg alle 80-kiloisissa sekä miesten joukkue.Siukonen 1996, s. 109, 111, 214–215 == Keilailu == * Maailmanmestaruuskilpailuissa 10.–16.7. Renossa, Yhdysvalloissa Jaana Puhakka voitti kultaa All Events -kilpailussa. Toisen kultamitalinsa Puhakka saavutti joukkuekilpailussa, jossa hänen lisäkseen keilasivat Pauliina Aalto, Anu Peltola, Leena Pulliainen ja Heta-Maija Allen. Parikilpailussa Puhakka ja Aalto saavuttivat hopeaa. Suomen miehet sijoittuivat joukkuekilpailussa neljänneksi ja Mika Koivuniemi oli All Events -kilpailussa seitsemäs.Siukonen 1996, s. 132–134, 217 == Koripallo == * Miesten Euroopan- mestaruuskilpailuissa 21.6.–2.7. Ateenassa, Kreikassa Suomi hävisi kaikki kuusi otteluaan. Tasaisin oli lukemiin 79–81 päättynyt ottelu Turkkia vastaan.Siukonen 1996, s. 126–127, 218 * Miesten Suomen-mestaruuden voitti Kouvolan Kouvot, hopeaa sai Uudenkaupungin Korihait ja pronssille sijoittui helsinkiläinen Torpan Pojat.Siukonen 1996, s. 219 * Naisten Suomen-mestaruuden voitti Forssan Alku, hopeaa sai vantaalainen Pussihukat ja pronssille sijoittui Forssan Koripojat.Siukonen 1996, s. 220 == Käsipallo == * Miesten Suomen-mestaruuden voitti 14. kerran karjaalainen BK-46, hopeaa sai helsinkiläinen Dicken ja pronssille sijoittui Grankulla IFK.Siukonen 1996, s. 104, 221 * Naisten Suomen-mestaruuden voitti helsinkiläinen Dicken, hopeaa sai Helsingin IFK ja pronssille sijoittui kolmas helsinkiläisjoukkue Sparta.Siukonen 1996, s. 106, 221 == Lentopallo == * Miesten Suomen- mestaruuden voitti viidennen peräkkäisen kerran kuopiolainen KuPS-Volley, hopeaa sai Tampereen Isku-Volley ja pronssille sijoittui helsinkiläinen Poliisien Palloseura.Siukonen 1996, s. 95–96, 222 * Naisten Suomen-mestaruuden voitti Jyväskylän maalaiskunnan seura Palokan Pyry, hopeaa sai Joensuun Prihat ja pronssille sijoittui Vaasan Vasama.Siukonen 1996, s. 222 == Melonta == * Maailmanmestaruuskilpailuissa 15.–20.8. Duisburgissa, Saksassa Mikko Kolehmainen sijoittui kajakkiyksiköiden 1 000 metrillä neljänneksi ja 500 metrillä viidenneksi.Siukonen 1996, s. 145–146, 148, 223–224 == Moottoripyöräily == * Enduron maailmanmestaruussarjassa Kari Tiainen voitti kultaa 500-kuutioisten luokassa ja Petteri Silván 125-kuutioisissa.Siukonen 1996, s. 124, 228 * Trialissa Tommi Ahvala saavutti pronssia sekä hallitrialin että ulkoratojen maailmanmestaruussarjassa.Siukonen 1996, s. 98, 148, 150, 228 == Nopeuslasku == * Maailmanmestaruuskilpailut käytiin 22.3. Kolarissa. Esa Määttä saavutti miesten kilpailussa pronssia ja Mari Keränen sijoittui naisten kilpailussa neljänneksi.Siukonen 1996, s. 98, 196 == Nyrkkeily == * Maailmanmestaruuskilpailuissa 7.–14.5. Berliinissä, Saksassa Joni Turunen saavutti pronssia alle 51-kiloisten sarjassa.Siukonen 1996, s. 115, 231 == Paini == * Kreikkalais-roomalaisen painin maailmanmestaruuskilpailuissa 12.–15.10. Prahassa, Tšekissä Juha Ahokas sijoittui neljänneksi alle 130-kiloisten sarjassa, Harri Koskela kuudenneksi alle 90-kiloisissa ja Marko Yli-Hannuksela kahdeksanneksi alle 68-kiloisissa.Siukonen 1996, s. 166, 232 * Kreikkalais-roomalaisen painin Euroopan-mestaruuskilpailuissa 26.–30.4. Besançonissa, Ranskassa Marko Yli-Hannuksela saavutti pronssia alle 68-kiloisten sarjassa. Juha Ahokas sijoittui alle 130-kiloisissa neljänneksi ja Tuomo Karila alle 82-kiloisissa viidenneksi.Siukonen 1996, s. 107–108, 232 == Painonnosto == * Maailmanmestaruuskilpailuissa 17.–26.11. Guangzhoussa, Kiinassa Karoliina Lundahl saavutti pronssia yli 83-kiloisten sarjassa.Siukonen 1996, s. 180, 233–234 == Pesäpallo == * Miesten Suomen- mestaruuden voitti Sotkamon Jymy, hopeaa sai Oulun Lippo ja pronssille sijoittui Seinäjoen Maila-Jussit.Siukonen 1996, s. 236 * Naisten Suomen- mestaruuden voitti Oulun Lippo, hopeaa sai Siilinjärven Pesis ja pronssille sijoittui Jyväskylän Kiri.Siukonen 1996, s. 236–237 * Naisten Itä–Länsi-ottelu 15.7. Alajärvellä päättyi tasapeliin 1–1.Siukonen 1996, s. 134, 236 * Miesten Itä–Länsi-ottelun 16.7. Alajärvellä voitti Itä jaksoin 2–0. == Pohjoismaiset hiihtolajit == * Maailmanmestaruuskilpailuissa 9.–19.3. Thunder Bayssa, Kanadassa Suomi oli mitalitilastossa viides yhdellä kulta-, kahdella hopea- ja kolmella pronssimitalilla. Ari-Pekka Nikkola, Jani Soininen, Janne Ahonen ja Mika Laitinen voittivat joukkuemäessä kultaa. Normaalimäessä Laitinen saavutti pronssia. Yhdistetyn henkilökohtaisessa kilpailussa Jari Mantila saavutti hopeaa. Miesten viestihiihdossa Karri Hietamäki, Harri Kirvesniemi, Jari Räsänen ja Jari Isometsä saavuttivat hopeaa. Isometsä saavutti pronssia takaa- ajokilpailussa ja Mika Myllylä perinteisen tyylin 10 kilometrillä. Lisäksi Myllylä oli takaa-ajossa ja perinteisen tyylin 30 kilometrillä neljäs sekä Kirvesniemi 10 kilometrillä viides ja 30 kilometrillä kuudes. Naisten viestihiihtojoukkue sijoittui kuudenneksi, ja perinteisen tyylin 15 kilometrillä Pirkko Määttä oli kahdeksas ja Merja Lahtinen kymmenes.Siukonen 1996, s. 57–59 * Maastohiihdon maailmancupissa 1994–1995 Jari Isometsä sijoittui yhteispisteissä viidenneksi, Harri Kirvesniemi seitsemänneksi ja Mika Myllylä kahdeksanneksi.Siukonen 1996, s. 201 * Mäkihypyn maailmancupissa 1994–1995 Janne Ahonen sijoittui yhteispisteissä kolmanneksi, Jani Soininen seitsemänneksi, Ari-Pekka Nikkola kahdeksanneksi ja Mika Laitinen yhdeksänneksi. * Keski-Euroopan mäkiviikolla 1994–1995 Janne Ahonen sijoittui kokonaiskilpailussa kolmanneksi, Ari-Pekka Nikkola neljänneksi, Jani Soininen seitsemänneksi ja Toni Nieminen kahdeksanneksi. Ahonen voitti Garmisch- Partenkirchenin osakilpailun, jossa kuuden parhaan joukossa oli neljä suomalaista.Siukonen 1996, s. 75, 201 * Keski-Euroopan mäkiviikolla 1995–1996 Mika Laitinen voitti Oberstdorfin osakilpailun mutta loukkaantui kaaduttuaan uudenvuodenaattona Garmisch-Partenkirchenin harjoituksissa. Häneltä murtui solisluu ja viisi kylkiluuta.Siukonen 1996, s. 193 == Purjehdus == * 470-luokan Euroopan-mestaruuskilpailuissa kesäkuussa Ruotsissa Petri Leskinen ja Mika Aarnikka saavuttivat hopeaa.Siukonen 1996, s. 124, 239 == Pyöräily == * Maastopyöräilyn maailmanmestaruuskilpailuissa syyskuussa Kirchzartenissa, Saksassa Katja Repo sijoittui alamäkiajossa seitsemänneksi.Siukonen 1996, s. 160, 239–240 * Rata- ja maantiepyöräilyn maailmanmestaruuskilpailuissa 26.9.–8.10. Kolumbiassa Mira Kasslin sijoittui 500 metrin aika-ajossa kuudenneksi ja Tea Vikstedt-Nyman 26 kilometrin maantieaika-ajossa kymmenenneksi.Siukonen 1996, s. 162, 164, 239–240 == Salibandy == * Avoimissa Euroopan-mestaruuskilpailuissa 14.–20.5. Zürichissä, Sveitsissä Suomen miesten joukkue voitti kultaa voitettuaan loppuottelussa Ruotsin rangaistuslaukauskilpailun jälkeen. Naisten turnauksessa Suomi saavutti pronssia voitettuaan pronssiottelussa Sveitsin 3–2.Siukonen 1996, s. 116, 243 == Squash == * Maailmanmestaruuskilpailuissa 6.–11.11. Nikosiassa, Kyproksella Sami Elopuro päätyi sijoille 5–8. Hän voitti kolmanneksi sijoitetun Peter Nicolin 3–1 mutta hävisi puolivälierissä Anthony Hillille 0–3.Siukonen 1996, s. 172, 246 * Joukkueiden Euroopan-mestaruuskilpailuissa 28.–30.4. Amsterdamissa, Alankomaissa Suomen miesjoukkue saavutti hopeaa hävittyään loppuottelussa Englannille 0–4. Joukkueeseen kuuluivat Sami Elopuro, Juha Raumolin, Kai Peltonen ja Pentti Pekkanen. Suomen naisjoukkue sijoittui viidenneksi.Siukonen 1996, s. 108, 246 == Suunnistus == * Maailmanmestaruuskilpailuissa 15.–20.8. Saksassa Suomen naisjoukkue Kirsi Tiira, Reeta-Mari Kolkkala, Eija Koskivaara ja Annika Viilo voitti kultaa viestissä. Hopeaa saavuttivat Eija Koskivaara ja Janne Salmi normaalimatkalla sekä miesjoukkue Keijo Parkkinen, Reijo Mattinen, Timo Karppinen ja Janne Salmi viestissä.Siukonen 1996, s. 145–146, 148, 247 * Jukolan viestissä 10.–11.6. Sipoossa Venlojen viestin voitti Liedon Parma joukkueella Kylli Kaljus, Outi Sareila, Anniina Paronen ja Reeta-Mari Kolkkala. Miesten viestissä Rajamäen Rykmentti sijoittui parhaana suomalaisjoukkueena neljänneksi.Siukonen 1996, s. 121, 123, 247 == Taitoluistelu == * Maailmanmestaruuskilpailuissa 5.–11.3. Birminghamissa, Englannissa Susanna Rahkamo ja Petri Kokko saavuttivat jäätanssissa hopeaa.Siukonen 1996, s. 93, 248 * Euroopan-mestaruuskilpailuissa 29.1.–5.2. Dortmundissa, Saksassa Susanna Rahkamo ja Petri Kokko voittivat jäätanssissa kultaa.Siukonen 1996, s. 82, 249 == Triathlon == * Havaijin Ironman-kilpailussa 7.10. Pauli Kiuru sijoittui yhdeksänneksi.Siukonen 1996, s. 165, 251 == Uinti == * Pitkän radan Euroopan- mestaruuskilpailuissa 17.–27.8. Wienissä, Itävallassa Jani Sievinen voitti kultaa 200 metrin sekauinnissa, 400 metrin sekauinnissa sekä 200 metrin vapaauinnissa, jolla Antti Kasvio saavutti pronssia. Vesa Hanski sijoittui 200 metrin perhosuinnissa neljänneksi ja samalle sijalle päätyi Suomen miesjoukkue 4 × 100 metrin vapaauintiviestissä kokoonpanolla Jani Sievinen, Janne Blomqvist, Antti Kasvio ja Petteri Lehtinen.Siukonen 1996, s. 150–152, 252–253 == Voimanosto == * Naisten maailmanmestaruuskilpailuissa 5.–7.5. Chibassa, Japanissa Raija Koskinen voitti kultaa alle 44-kiloisten sarjassa ja Anna- Liisa Prinkkala sijoittui samassa sarjassa pronssille. Vuokko Viitasaari saavutti pronssia alle 48-kiloisten sarjassa.Siukonen 1996, s. 109, 257 * Miesten maailmanmestaruuskilpailut käytiin 15.–19.11. Porissa. Jarmo Virtanen voitti alle 82,5-kiloisten sarjassa uransa yhdeksännen maailmanmestaruuden. Janne Toivanen voitti kultaa alle 90-kiloisissa.Siukonen 1996, s. 175, 257–258 == Yleisurheilu == * Maailmanmestaruuskilpailuissa 4.–13.8. Göteborgissa, Ruotsissa Suomi saavutti yhden mitalin kutakin väriä ja sijoittui mitalitilastossa 14:nneksi. Valentin Kononen voitti kultaa 50 kilometrin kävelyssä. Hopeaa sai Mika Halvari kuulantyönnössä ja pronssille sijoittui Mikaela Ingberg keihäänheitossa. Neljänneksi sijoittuivat Heli Rantanen keihäänheitossa ja Sari Essayah 10 kilometrin kävelyssä. Ritva Lemettinen oli maratonilla viides ja naisten viestijoukkue, johon kuuluivat Jutta Kemilä, Sanna Hernesniemi, Heidi Suomi ja Heli Koivula, 4 × 100 metrillä kuudes.Siukonen 1996, s. 70–74 * Sisäratojen maailmanmestaruuskilpailuissa 10.–12.3. Barcelonassa, Espanjassa kuulantyöntäjä Mika Halvari voitti ensimmäisenä suomalaisena sisäratojen maailmanmestaruuden. Antti Haapakoski sijoittui 60 metrin aitajuoksussa kuudenneksi.Siukonen 1996, s. 93, 95, 261–262 * Maastojuoksun Euroopan-mestaruuskilpailuissa 2.12. Alnwickissa, Englannissa Annemari Sandell voitti naisten 4,5 kilometrin kilpailussa kultaa.Siukonen 1996, s. 183, 262 * Juha Isolehto teki 10.6. Turussa Euroopan cupin I divisioonan kilpailuissa korkeushypyn Suomen-ennätyksen 230 cm. Naiset parantelivat uudempien lajiensa ennätyksiä: Anni Punttila moukarinheitossa 5.5. Espoossa 51,68 m, Kaisa Gustafsson kolmiloikassa 23.7. Lapuan Kalevan kisoissa 13,73 m, Teija Saari seiväshypyssä muun muassa Kalevan kisoissa 350 cm ja 28.7. Ruovedellä 352 cm sekä Annemari Sandell 5 000 metrin juoksussa 28.6. Helsingin Maailmankisoissa 15.12,77 ja 1.9. Berliinissä 15.09,80.Siukonen 1996, s. 114, 121, 127, 135–136, 272–273 == Lähteet == * === Viitteet === Luokka:Vuoden 1995 urheilu 1995